**Magul și Dragonul**

*Dusan Gora*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ții minte norul-Dragon?

Era piesa de rezistență a acelui spectacol de lumină!

A rămas din el o fărămitură,

Un colț fără suflet

Și mult mai sufăr

După adierea lui fragilă

Dintre coastele tânărului Mai...

Dar apusul- Mag încununat de ultimele raze-

Îl mai știi?

A încălecat pe Dragon,

Tu te-ai înfiorat tare

Eu m-am ascuns după mantaua subțire, să nu mi se vadă emoția.

Ei ne-au părăsit clipele

Și ne-au luat dorurile

Și visările

Și jocurile ghidușe

De copii flămânzi după îmbrățișare.

Pierduți au fost.

Pierduți am fost.

Și-n poale și în minți

Ne-au rămas și azi

Fâșii de sori și nori-

Vise fierbinți,

Sorbite

De nostalgii

În vintre împietrite.